Държавен вестник, бр. 44, 2011 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  44
(5) Провеждането на процедурите за заемане 
на академични длъжности се финансира от 
Института по отбрана. Финансовите разходи 
са по видове и в размер, определени с решение 
на научния съвет на института.
(6) Лицата, заемащи академични длъж­
ности, се атестират не по-рядко от един път 
на 5 години при условия и по ред, определени 
в ПЗАДИО.
(7) Институтът по отбрана поддържа 
регистър на лицата, заемащи академични 
длъжности.
Чл. 18. Преминаването на лица, заемащи 
академична длъжност в друго висше училище 
или научна организация, на същата или на 
по-ниска академична длъжност в института 
може да се извършва и без конкурс и избор 
по решение на научния съвет на дирекцията, 
утвърдено от научния съвет на института, при 
следните условия: 
1. длъжността да е по същата или сходна 
научна специалност;
2. да притежават съответното военно звание 
(за военнослужещите);
3. да са заемали съответната академична 
длъжност не по-малко от една година.
Чл. 19. (1) За офицерите от академичния 
състав максималният срок за престояване 
на длъжност е до преназначаване на друга 
длъжност или до навършване на пределна 
възраст за присвоеното военно звание.
(2) Директорът на института може да прави 
предложение пред министъра на отбраната 
за военнослужещите, заемащи академичните 
длъжности „доцент“ и „професор“, да продъл­
жат да заемат длъжностите и след навършване 
на пределна възраст за присвоеното военно 
звание в съответствие със ЗОВСРБ.
Чл. 20. За цивилните служители от акаде­
мичния състав продължаването на договорите 
на хабилитираните лица, заемащи академич­
ните длъжности „доцент“ и „професор“, се 
извършва, както следва:
1. научният съвет на дирекцията внася 
предложение в научния съвет на института с 
обосновка на необходимостта от удължаване 
на договора;
2. научният съвет на института взема 
решение по направеното предложение и го 
предлага на директора на института в срок 7 
дни от датата на провеждане на заседанието.
Раздел II
Условия и ред за заемане на академичната 
длъжност „асистент“
Чл. 21. (1) Кандидатите за назначаване 
на академична длъжност „асистент“ подават 
рапорт (по команден ред)/заявление до ди­
ректора на Института по отбрана, към който 
прилагат:
1. кадрова/биографична справка (изготвена 
от кадровия орган по местослужене/органа 
на личния състав по месторабота) – за кан­
дидатите от Министерството на отбраната, 
а за гражданите – творческа автобиография;
2. копие от дипломата за завършено висше 
образование и придобита образователно-ква­
лификационна степен, не по-ниска от „магис­
тър“, с приложението към нея;
3. удостоверение за признато висше обра­
зование на образователно-квалификационна 
степен „магистър“, ако дипломата е издадена 
от чуждестранно висше училище;
4. справка за научните интереси и публи­
кации на кандидата;
5. други документи, удостоверяващи ин­
тересите и постиженията на кандидата в 
съответната научна област;
6. документ за трудов стаж, ако има такъв 
(за цивилните служители и гражданите);
7. копие от документите по атестирането, 
заверени от съответния орган по личния 
състав (за военнослужещите);
8. копие от удостоверение за владеене на 
английски или френски език по стандарта на 
НАТО STANAG-6001 (за военнослужещите);
9. копие от разрешението за достъп до 
класифицирана информация или документ, 
удостоверяващ разкрита процедура за получа­
ване на достъп до класифицирана информация;
10. медицинско свидетелство (за гражда­
ните);
11. свидетелство за съдимост (за гражда­
ните).
(2) В едномесечен срок от подаването на 
документите научният съвет на института по 
предложение на началника на научноизследо­
вателския отдел съгласувано с директора на 
дирекцията провежда интервю с кандидати­
те за длъжността и ги класира по следните 
критерии:
1. успех от дипломата за висше образование;
2. публикации в специализирани издания 
в страната през последните 5 години (при 
наличие);
3. публикации в специализирани издания 
в чужбина (при наличие);
4. участия в научни конференции и други 
научни форуми в страната и в чужбина (при 
наличие);
5. участия в научни изследвания и проекти 
(при наличие);
6. допълнителна квалификация по научната 
специалност;
7. ниво на владеене на английски или 
френски език.
(3) Началникът на научноизследователския 
отдел депозира резултатите от проведеното 
интервю при научния секретар на института.